title: Odluka (EU) 2020/1331 Europske središnje banke od 15. rujna 2020. o imenovanju voditelja radnih jedinica za donošenje delegiranih odluka o sposobnosti i primjernosti te stavljanju izvan snage Odluke (EU) 2017/936 (ESB/2020/39)

text:
                  25.9.2020

                  HR

                  Službeni list Europske unije

                  L 312/34

         ODLUKA (EU) 2020/1331 EUROPSKE SREDIŠNJE BANKE
         od 15. rujna 2020.
         o imenovanju voditelja radnih jedinica za donošenje delegiranih odluka o sposobnosti i primjernosti te stavljanju izvan snage Odluke (EU) 2017/936 (ESB/2020/39)
         IZVRŠNI ODBOR EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije,
         uzimajući u obzir Statut Europskog sustava središnjih banaka i Europske središnje banke, a posebno njegov članak 11. Stavak 6.,
         uzimajući u obzir Odluku (EU) 2017/933 Europske središnje banke od 16. studenoga 2016. o općem okviru za prenošenje ovlasti za donošenje odluka za pravne instrumente povezane s nadzornim zadaćama (ESB/2016/40) (1), a posebno njezine članke 4. i 5.,
         uzimajući u obzir Odluku (EU) 2017/935 Europske središnje banke od 16. studenoga 2016. o prenošenju ovlasti za donošenje odluka o sposobnosti i primjerenosti i procjeni zahtjeva za sposobnost i primjerenost (ESB/2016/42)] (2), a posebno njezin članak 2.,
         budući da:

                     (1)

                     Kako bi se obuhvatio značajan broj odluka koje Europska središnja banka (ESB) treba donijeti radi obavljanja svojih nadzornih zadaća, uspostavljen je postupak za donošenje posebnih delegiranih odluka.

                     (2)

                     Odluka o prenošenju ovlasti proizvodi učinke nakon donošenja odluke Izvršnog odbora kojom se imenuje jedan ili više voditelja radnih jedinica za donošenje odluka na temelju odluke o prenošenju ovlasti.

                     (3)

                     Izvršni odbor treba kod imenovanja voditelja radnih jedinica uzeti u obzir važnost odluke o prenošenju ovlasti i broj adresata kojima je potrebno dostaviti delegirane odluke.

                     (4)

                     Odlukom (EU) 2019/936 Europske središnje banke (ESB/2019/16) (3) određuju se voditelji radnih jedinica za donošenje delegiranih odluka u skladu s člankom 2. Odluke (EU) 2017/935 (ESB/2016/42).

                     (5)

                     Člankom 10. stavkom 1. Odluke ESB/2004/2 (4) utvrđuje se da Izvršni odbor odlučuje o broju, nazivu i odgovarajućim nadležnostima svake radne jedinice ESB-a.

                     (6)

                     U nadzoru banaka ESB-a 1. listopada 2020. doći će do organizacijskih promjena, uključujući stvaranje dvaju dodatnih poslovnih područja, preraspodjelu zadaća i preimenovanje poslovnih područja. Stoga Odluka (EU) 2017/936 (ESB/2017/16) više neće odražavati organizacijsku strukturu nadzora banaka ESB-a.

                     (7)

                     Provedeno je savjetovanje s predsjednikom Nadzornog odbora o voditeljima radnih jedinica kojima bi trebalo prenijeti ovlast za donošenje odluka o sposobnosti i primjerenosti.

                     (8)

                     Odluku (EU) 2017/936 (ESB/2017/16) potrebno je stoga staviti izvan snage.

               DONIO JE OVU ODLUKU:

            Članak 1.
            Delegirane odluke o sposobnosti i primjerenosti
            Delegirane odluke u skladu s člankom 2. Odluke (EU) 2017/935 (ESB/2016/42) donose glavni direktor ili zamjenik glavnog direktora glavne uprave Upravljanje i operativni postupci u SSM-u ili, ako oni nisu na raspolaganju, voditelj odjela Sposobnost i primjerenost i jedan od sljedećih voditelja radnih jedinica:

                        (a)

                        glavni direktor ili zamjenik glavnog direktora glavne uprave Sistemski važne i međunarodne banke, ako nadzor odgovarajućeg nadziranog subjekta ili grupe provodi glavna uprava Sistemski važne i međunarodne banke;

                        (b)

                        glavni direktor ili zamjenik glavnog direktora glavne uprave Univerzalne i diversificirane institucije, ako nadzor odgovarajućeg nadziranog subjekta ili grupe provodi glavna uprava Univerzalne i diversificirane institucije;

                        (c)

                        glavni direktor ili zamjenik glavnog direktora glavne uprave Specijalizirane institucije i manje značajne institucije, ako nadzor odgovarajućeg nadziranog subjekta ili grupe provodi glavna uprava Specijalizirane institucije i manje značajne institucije.

            Članak 2.
            Stavljanje izvan snage i stupanje na snagu

               1.   Odluka (EU) 2017/936 (ESB/2017/16) stavlja se izvan snage.

               2.   Ova Odluka stupa na snagu 1. listopada 2020.

            Sastavljeno u Frankfurtu na Majni 15. rujna 2020.

                  Predsjednica ESB-a

               Christine LAGARDE

            (1)  SL L 141, 1.6.2017., str. 14.

            (2)  SL L 141, 1.6.2017., str. 21.

            (3)  Odluka (EU) 2017/936 Europske središnje banke od 23. svibnja 2017. o imenovanju voditelja radnih jedinica za donošenje delegiranih odluka o sposobnosti i primjerenosti (ESB/2017/16) (SL L 141, 1.6.2017., str. 26.).

            (4)  Odluka ESB/2004/2 od 19. veljače 2004. o donošenju Poslovnika Europske središnje banke (SL L 80, 18.3.2004., str. 33.).


title: Odluka (EU) 2020/1333 Europske središnje banke od 15. rujna 2020. o imenovanju voditelja radnih jedinica za donošenje delegiranih odluka o regulatornom kapitalu i stavljanju izvan snage Odluke (EU) 2018/547 (ESB/2020/41)

text:
                  25.9.2020

                  HR

                  Službeni list Europske unije

                  L 312/38

         ODLUKA (EU) 2020/1333 EUROPSKE SREDIŠNJE BANKE
         od 15. rujna 2020.
         o imenovanju voditelja radnih jedinica za donošenje delegiranih odluka o regulatornom kapitalu i stavljanju izvan snage Odluke (EU) 2018/547 (ESB/2020/41)
         IZVRŠNI ODBOR EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije,
         uzimajući u obzir Statut Europskog sustava središnjih banaka i Europske središnje banke, a posebno njegov članak 11. stavak 6.,
         uzimajući u obzir Odluku (EU) 2017/933 Europske središnje banke od 16. studenoga 2016. o općem okviru za prenošenje ovlasti za donošenje odluka za pravne instrumente povezane s nadzornim zadaćama (ESB/2016/40) (1), a posebno njezine članke 4. i 5.,
         uzimajući u obzir Odluku (EU) 2018/546 Europske središnje banke od 15. ožujka 2018. o prenošenju ovlasti za donošenje odluka o regulatornom kapitalu (ESB/2018/10) (2), a posebno njezin članak 2.,
         budući da:

                     (1)

                     Kako bi se obuhvatio značajan broj odluka koje Europska središnja banka (ESB) treba donijeti radi obavljanja svojih nadzornih zadaća, uspostavljen je postupak za donošenje posebnih delegiranih odluka.

                     (2)

                     Odluka o prenošenju ovlasti proizvodi učinke nakon donošenja odluke Izvršnog odbora kojom se imenuje jedan ili više voditelja radnih jedinica za donošenje odluka na temelju te odluke o prenošenju ovlasti.

                     (3)

                     Izvršni odbor treba kod imenovanja voditelja radnih jedinica uzeti u obzir važnost odluke o prenošenju ovlasti i broj adresata kojima je potrebno dostaviti delegirane odluke.

                     (4)

                     Odlukom (EU) 2019/547 Europske središnje banke (ESB/2018/11) (3) određuju se voditelji radnih jedinica za donošenje delegiranih odluka u skladu s člankom 2. Odluke (EU) 2018/546 (ESB/2018/10).

                     (5)

                     Člankom 10. stavkom 1. Odluke ESB/2004/2 (4) utvrđuje se da Izvršni odbor odlučuje o broju, nazivu i odgovarajućim nadležnostima svake radne jedinice ESB-a.

                     (6)

                     U nadzoru banaka ESB-a 1. listopada 2020. doći će do organizacijskih promjena, uključujući stvaranje dvaju dodatnih poslovnih područja, preraspodjelu zadaća i preimenovanje poslovnih područja. Stoga Odluka (EU) 2018/547 (ESB/2018/11) više neće odražavati organizacijsku strukturu nadzora banaka ESB-a.

                     (7)

                     Provedeno je savjetovanje s predsjednikom Nadzornog odbora o voditeljima radnih jedinica kojima bi trebalo prenijeti ovlast za donošenje odluka o regulatornom kapitalu.

                     (8)

                     Odluku (EU) 2018/547 (ESB/2018/11) potrebno je stoga staviti izvan snage.

               DONIO JE OVU ODLUKU:

            Članak 1.
            Delegirane odluke o regulatornom kapitalu
            Jedan od dolje navedenih voditelja radnih jedinica donosi delegirane odluke u skladu s člankom 2. Odluke (EU) 2018/546 (ESB/2018/10):

                        (a)

                        glavni direktor ili zamjenik glavnog direktora glavne uprave Sistemski važne i međunarodne banke, ako nadzor odgovarajućeg nadziranog subjekta ili grupe provodi glavna uprava Sistemski važne i međunarodne banke;

                        (b)

                        glavni direktor ili zamjenik glavnog direktora glavne uprave Univerzalne i diversificirane institucije, ako nadzor odgovarajućeg nadziranog subjekta ili grupe provodi glavna uprava Univerzalne i diversificirane institucije;

                        (c)

                        glavni direktor ili zamjenik glavnog direktora glavne uprave Specijalizirane institucije i manje značajne institucije, ako nadzor odgovarajućeg nadziranog subjekta ili grupe provodi glavna uprava Specijalizirane institucije i manje značajne institucije.

            Članak 2.
            Stavljanje izvan snage i stupanje na snagu

               1.   Odluka (EU) 2018/547 (ESB/2018/11) stavlja se izvan snage.

               2.   Ova Odluka stupa na snagu 1. listopada 2020.

            Sastavljeno u Frankfurtu na Majni 15. rujna 2020.

                  Predsjednica ESB-a

               Christine LAGARDE

            (1)  SL L 141, 1.6.2017., str. 14.

            (2)  SL L 90, 6,4.2018., str. 105.

            (3)  Odluka (EU) 2018/547 od 27. ožujka 2018. o imenovanju voditelja radnih jedinica za donošenje delegiranih odluka o regulatornom kapitalu (ESB/2018/11) (SL L 90, 6.4.2018., str. 110.).

            (4)  Odluka ESB/2004/2 od 19. veljače 2004. o donošenju Poslovnika Europske središnje banke (SL L 80, 18.3.2004., str. 33.).


title: Odluka (EU) 2020/1334 Europske središnje banke od 15. rujna 2020. o imenovanju voditelja radnih jedinica za donošenje delegiranih odluka o nadzornim ovlastima dodijeljenima na temelju nacionalnog prava i stavljanju izvan snage Odluke (EU) 2019/323 (ESB/2020/42)

text:
                  25.9.2020

                  HR

                  Službeni list Europske unije

                  L 312/40

         ODLUKA (EU) 2020/1334 EUROPSKE SREDIŠNJE BANKE
         od 15. rujna 2020.
         o imenovanju voditelja radnih jedinica za donošenje delegiranih odluka o nadzornim ovlastima dodijeljenima na temelju nacionalnog prava i stavljanju izvan snage Odluke (EU) 2019/323 (ESB/2020/42)
         IZVRŠNI ODBOR EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije,
         uzimajući u obzir Statut Europskog sustava središnjih banaka i Europske središnje banke, a posebno njegov članak 11. stavak 6.,
         uzimajući u obzir Odluku (EU) 2017/933 Europske središnje banke od 16. studenoga 2016. o općem okviru za prenošenje ovlasti za donošenje odluka za pravne instrumente povezane s nadzornim zadaćama (ESB/2016/40) (1), a posebno njezine članke 4. i 5.,
         uzimajući u obzir Odluku (EU) 2019/322 Europske središnje banke od 31. siječnja 2019. o prenošenju ovlasti za donošenje odluka u vezi s nadzornim ovlastima dodijeljenim nacionalnim pravom (ESB/2019/4) (2), a posebno njezin članak 3.,
         budući da:

                     (1)

                     Kako bi se obuhvatio značajan broj odluka koje Europska središnja banka (ESB) treba donijeti radi obavljanja svojih nadzornih zadaća, uspostavljen je postupak za donošenje posebnih delegiranih odluka.

                     (2)

                     Odluka o prenošenju ovlasti proizvodi učinke nakon donošenja odluke Izvršnog odbora kojom se imenuje jedan ili više voditelja radnih jedinica za donošenje odluka na temelju odluke o prenošenju ovlasti.

                     (3)

                     Izvršni odbor treba kod imenovanja voditelja radnih jedinica uzeti u obzir važnost odluke o prenošenju ovlasti i broj adresata kojima je potrebno dostaviti delegirane odluke.

                     (4)

                     Odlukom (EU) 2019/323 Europske središnje banke (ESB/2019/5) (3) određuju se voditelji radnih jedinica za donošenje delegiranih odluka u skladu s Odlukom (EU) 2019/322 (ESB/2019/4).

                     (5)

                     Člankom 10. stavkom 1. Odluke ESB/2004/2 (4) utvrđuje se da Izvršni odbor odlučuje o broju, nazivu i odgovarajućim nadležnostima svake radne jedinice ESB-a.

                     (6)

                     U nadzoru banaka ESB-a 1. listopada 2020. doći će do organizacijskih promjena, uključujući stvaranje dvaju dodatnih poslovnih područja, preraspodjelu zadaća i preimenovanje poslovnih područja. Stoga Odluka (EU) 2019/323 (ESB/2019/5) više neće odražavati organizacijsku strukturu nadzora banaka ESB-a.

                     (7)

                     Provedeno je savjetovanje s predsjednikom Nadzornog odbora o voditeljima radnih jedinica kojima bi trebalo prenijeti ovlast za donošenje odluka u vezi s nadzornim ovlastima dodijeljenim nacionalnim pravom,

                     (8)

                     Odluku (EU) 2019/323 (ESB/2019/5) potrebno je stoga staviti izvan snage.

               DONIO JE OVU ODLUKU:

            Članak 1.
            Delegirane odluke u vezi s nadzornim ovlastima dodijeljenim nacionalnim pravom
            Jedan od dolje navedenih voditelja radnih jedinica donosi delegirane odluke u skladu s Odlukom (EU) 2019/322 (ESB/2019/4):

                        (a)

                        glavni direktor ili zamjenik glavnog direktora glavne uprave Sistemski važne i međunarodne banke, ako nadzor odgovarajućeg nadziranog subjekta ili grupe provodi glavna uprava Sistemski važne i međunarodne banke;

                        (b)

                        glavni direktor ili zamjenik glavnog direktora glavne uprave Univerzalne i diversificirane institucije, ako nadzor odgovarajućeg nadziranog subjekta ili grupe provodi glavna uprava Univerzalne i diversificirane institucije;

                        (c)

                        glavni direktor ili zamjenik glavnog direktora glavne uprave Specijalizirane institucije i manje značajne institucije, ako nadzor odgovarajućeg nadziranog subjekta ili grupe provodi glavna uprava Specijalizirane institucije i manje značajne institucije.

            Članak 2.
            Stavljanje izvan snage i stupanje na snagu

               1.   Odluka (EU) 2019/323 (ESB/2019/5) stavlja se izvan snage.

               2.   Ova Odluka stupa na snagu 1. listopada 2020.

            Sastavljeno u Frankfurtu na Majni 15. rujna 2020.

                  Predsjednica ESB-a

               Christine LAGARDE

            (1)  SL L 141, 1.6.2017., str. 14.

            (2)  SL L 55, 25.2.2019., str. 7.

            (3)  Odluka (EU) 2019/323 Europske središnje banke od 12. veljače 2019 o imenovanju voditelja radnih jedinica za donošenje delegiranih odluka u vezi s nadzornim ovlastima dodijeljenim nacionalnim pravom (ESB/2019/5) (SL L 55, 25.2.2019., str. 16.).

            (4)  Odluka ESB/2004/2 od 19. veljače 2004. o donošenju Poslovnika Europske središnje banke (SL L 80, 18.3.2004., str. 33.).


title: Odluka (EU) 2020/1335 Europske središnje banke od 15. rujna 2020. o imenovanju voditelja radnih jedinica za donošenja delegiranih odluka o sustavu jedinstvene putovnice, stjecanju kvalificiranih udjela i oduzimanju odobrenja za rad kreditnih institucija te stavljanju izvan snage Odluke (EU) 2019/1377 (ESB/2020/43)

text:
                  25.9.2020

                  HR

                  Službeni list Europske unije

                  L 312/42

         ODLUKA (EU) 2020/1335 EUROPSKE SREDIŠNJE BANKE
         od 15. rujna 2020.
         o imenovanju voditelja radnih jedinica za donošenja delegiranih odluka o sustavu jedinstvene putovnice, stjecanju kvalificiranih udjela i oduzimanju odobrenja za rad kreditnih institucija te stavljanju izvan snage Odluke (EU) 2019/1377 (ESB/2020/43)
         IZVRŠNI ODBOR EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije,
         uzimajući u obzir Statut Europskog sustava središnjih banaka i Europske središnje banke, a posebno njegov članak 11. stavak 6.,
         uzimajući u obzir Odluku (EU) 2017/933 Europske središnje banke od 16. studenoga 2016. o općem okviru za prenošenje ovlasti za donošenje odluka za pravne instrumente povezane s nadzornim zadaćama (ESB/2016/40) (1), a posebno njezine članke 4. i 5.,
         uzimajući u obzir Odluku (EU) 2019/1376 Europske središnje banke od 23. srpnja 2019. o prenošenju ovlasti za donošenje odluka o sustavu jedinstvene putovnice, stjecanju kvalificiranih udjela i oduzimanju odobrenja za rad kreditnih institucija (ESB/2019/23) (2), a posebno njezin članak 3.,
         budući da:

                     (1)

                     Kako bi se obuhvatio značajan broj odluka koje Europska središnja banka (ESB) treba donijeti radi obavljanja svojih nadzornih zadaća, uspostavljen je postupak za donošenje posebnih delegiranih odluka.

                     (2)

                     Odluka o prenošenju ovlasti proizvodi učinke nakon donošenja odluke Izvršnog odbora kojom se imenuje jedan ili više voditelja radnih jedinica za donošenje odluka na temelju odluke o prenošenju ovlasti.

                     (3)

                     Izvršni odbor treba kod imenovanja voditelja radnih jedinica uzeti u obzir važnost odluke o prenošenju ovlasti i broj adresata kojima je potrebno dostaviti delegirane odluke.

                     (4)

                     Odlukom (EU) 2019/1377 Europske središnje banke (ESB/2019/26) (3) određuju se voditelji radnih jedinica za donošenje delegiranih odluka u skladu s člancima 3., 4., 5. i 6. Odluke (EU) 2019/1376 (ESB/2019/23).

                     (5)

                     Člankom 10. stavkom 1. Odluke ESB/2004/2 Europske središnje banke (4) utvrđuje se da Izvršni odbor odlučuje o broju, nazivu i odgovarajućim nadležnostima svake radne jedinice ESB-a.

                     (6)

                     U nadzoru banaka ESB-a 1. listopada 2020. doći će do organizacijskih promjena, uključujući stvaranje dvaju dodatnih poslovnih područja, preraspodjelu zadaća i preimenovanje poslovnih područja. Stoga Odluka (EU) 2019/1377 (ESB/2019/26) više neće odražavati organizacijsku strukturu nadzora banaka ESB-a.

                     (7)

                     Provedeno je savjetovanje s predsjednikom Nadzornog odbora o voditeljima radnih jedinica kojima bi trebalo prenijeti ovlast za donošenje odluka o sustavu jedinstvene putovnice, stjecanju kvalificiranih udjela i oduzimanju odobrenja za rad kreditnih institucija.

                     (8)

                     Odluku (EU) 2019/1377 (ESB/2019/26) potrebno je stoga staviti izvan snage,

               DONIO JE OVU ODLUKU:

            Članak 1.
            Delegirane odluke o kvalificiranim udjelima

               1.   Delegirane odluke u skladu s člancima 3. i 4. Odluke (EU) 2019/1376 (ESB/2019/23) koje obuhvaćaju značajne nadzirane subjekte kako su definirani u članku 2. točki 16. Uredbe (EU) br. 468/2014 Europske središnje banke (ESB/2014/17) (5), donosi glavni direktor ili zamjenik glavnog direktora glavne uprave Upravljanje i operativni postupci u SSM-u ili, ako oni nisu na raspolaganju, voditelj odjela Odobrenja i jedan od sljedećih voditelja radnih jedinica:

                           (a)

                           glavni direktor ili zamjenik glavnog direktora glavne uprave Sistemski važne i međunarodne banke, ako nadzor odgovarajućeg nadziranog subjekta ili grupe provodi glavna uprava Sistemski važne i međunarodne banke;

                           (b)

                           glavni direktor ili zamjenik glavnog direktora glavne uprave Univerzalne i diversificirane institucije, ako nadzor odgovarajućeg nadziranog subjekta ili grupe provodi glavna uprava Univerzalne i diversificirane institucije;

                           (c)

                           glavni direktor ili zamjenik glavnog direktora glavne uprave Specijalizirane institucije i manje značajne institucije, ako nadzor odgovarajućeg nadziranog subjekta ili grupe provodi glavna uprava Specijalizirane institucije i manje značajne institucije.

                     Ako delegirana odluka u skladu s člancima 3. i 4. Odluke (EU) 2019/1376 (ESB/2019/23) obuhvaća više od jednog značajnog nadziranog subjekta, odgovarajući nadzirani subjekt je nadzirani subjekt ili grupa u kojima se stječe kvalificirani udio.

               2.   Delegirane odluke u skladu s člancima 3. i 4. Odluke (EU) 2019/1376 (ESB/2019/23) koje ne obuhvaćaju značajne nadzirane subjekte, donosi glavni direktor ili zamjenik glavnog direktora glavne uprave Upravljanje i operativni postupci u SSM-u ili, ako oni nisu na raspolaganju, voditelj odjela Odobrenja.

            Članak 2.
            Delegirane odluke o oduzimanju odobrenja za rad

               1.   Delegirane odluke u skladu s člancima 3. i 5. Odluke (EU) 2019/1376 (ESB/2019/23) u odnosu na značajne nadzirane subjekte kako su definirani u članku 2. točki 16. Uredbe (EU) br. 468/2014 (ESB/2014/17), donosi glavni direktor ili zamjenik glavnog direktora glavne uprave Upravljanje i operativni postupci u SSM-u ili, ako oni nisu na raspolaganju, voditelj odjela Odobrenja i jedan od sljedećih voditelja radnih jedinica:

                           (a)

                           glavni direktor ili zamjenik glavnog direktora glavne uprave Sistemski važne i međunarodne banke, ako nadzor odgovarajućeg nadziranog subjekta ili grupe provodi glavna uprava Sistemski važne i međunarodne banke;

                           (b)

                           glavni direktor ili zamjenik glavnog direktora glavne uprave Univerzalne i diversificirane institucije, ako nadzor odgovarajućeg nadziranog subjekta ili grupe provodi glavna uprava Univerzalne i diversificirane institucije;

                           (c)

                           glavni direktor ili zamjenik glavnog direktora glavne uprave Specijalizirane institucije i manje značajne institucije, ako nadzor odgovarajućeg nadziranog subjekta ili grupe provodi glavna uprava Specijalizirane institucije i manje značajne institucije.

               2.   Delegirane odluke u skladu s člancima 3. i 5. Odluke (EU) 2019/1376 (ESB/2019/23) u odnosu na manje značajne nadzirane subjekte kako su definirani u članku 2. točki 7. Uredbe (EU) br. 468/2014 (ESB/2014/17) donosi glavni direktor ili zamjenik glavnog direktora glavne uprave Upravljanje i operativni postupci u SSM-u ili, ako oni nisu na raspolaganju, voditelj odjela Odobrenja.

            Članak 3.
            Delegirane odluke o sustavu jedinstvene putovnice
            Delegirane odluke u skladu s člancima 3. i 6. Odluke (EU) 2019/1376 (ESB/2019/23) donosi jedan od sljedećih voditelja radnih jedinica:

                        (a)

                        glavni direktor ili zamjenik glavnog direktora glavne uprave Sistemski važne i međunarodne banke, ako nadzor odgovarajućeg nadziranog subjekta ili grupe provodi glavna uprava Sistemski važne i međunarodne banke;

                        (b)

                        glavni direktor ili zamjenik glavnog direktora glavne uprave Univerzalne i diversificirane institucije, ako nadzor odgovarajućeg nadziranog subjekta ili grupe provodi glavna uprava Univerzalne i diversificirane institucije;

                        (c)

                        glavni direktor ili zamjenik glavnog direktora glavne uprave Specijalizirane institucije i manje značajne institucije, ako nadzor odgovarajućeg nadziranog subjekta ili grupe provodi glavna uprava Specijalizirane institucije i manje značajne institucije.

            Članak 4.
            Stavljanje izvan snage i stupanje na snagu

               1.   Odluka (EU) 2019/1377 (ESB/2019/26) stavlja se izvan snage.

               2.   Ova Odluka stupa na snagu 1. listopada 2020.

            Sastavljeno u Frankfurtu na Majni 15. rujna 2020.

                  Predsjednica ESB-a

               Christine LAGARDE

            (1)  SL L 141, 1.6.2017., str. 14.

            (2)  SL L 224, 28.8.2019., str. 1.

            (3)  Odluka (EU) 2019/1377 Europske središnje banke od 31. srpnja 2019. o imenovanju voditelja radnih jedinica za donošenje delegiranih odluka o sustavu jedinstvene putovnice, stjecanju kvalificiranih udjela i oduzimanju odobrenja za rad kreditnih institucija (ESB/2019/26) (SL L 224, 28.8.2019., str. 6.).

            (4)  Odluka ESB/2004/2 od 19. veljače 2004. o donošenju Poslovnika Europske središnje banke (SL L 80, 18.3.2004., str. 33.).

            (5)  Uredba (EU) br. 468/2014 Europske središnje banke od 16. travnja 2014. o uspostavljanju okvira za suradnju unutar jedinstvenog nadzornog mehanizma između Europske središnje banke i nacionalnih nadležnih tijela te s nacionalnim imenovanim tijelima (Okvirna uredba o SSM-u) (ESB/2014/17) (SL L 141, 14.5.2014., str. 1.).


title: Odluka Vijeća (EU) 2020/2186 od 17. prosinca 2020. o stajalištu koje treba zauzeti u ime Unije u okviru Zajedničkog odbora osnovanog Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju u pogledu praktičnih uputa o izvršenju pravâ predstavnika Unije

text:
                  23.12.2020

                  HR

                  Službeni list Europske unije

                  L 435/65

         ODLUKA VIJEĆA (EU) 2020/2186
         od 17. prosinca 2020.
         o stajalištu koje treba zauzeti u ime Unije u okviru Zajedničkog odbora osnovanog Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju u pogledu praktičnih uputa o izvršenju pravâ predstavnika Unije
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 50. stavak 2.,
         uzimajući u obzir Ugovor o funkcioniranju Europske unije, a posebno njegov članak 218. stavak 9.,
         uzimajući u obzir prijedlog Europske komisije,
         budući da:

                     (1)

                     Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”) Unija je sklopila Odlukom Vijeća (EU) 2020/135 (1)30. siječnja 2020., a stupio je na snagu 1. veljače 2020.

                     (2)

                     Člankom 166. Sporazuma o povlačenju Zajednički odbor osnovan člankom 164. Sporazuma o povlačenju („Zajednički odbor”) ovlašćuje se za donošenje odluka u pogledu svih pitanja za koja je to predviđeno Sporazumom o povlačenju. Protokol o Irskoj/Sjevernoj Irskoj („Protokol”) sastavni je dio Sporazuma o povlačenju.

                     (3)

                     Člankom 12. stavkom 2. Protokola utvrđuje se pravo prisutnosti Unije prilikom svih aktivnosti Ujedinjene Kraljevine koje se odnose na provedbu i primjenu odredaba prava Unije koje se primjenjuju na temelju Protokola kao i aktivnosti koje se odnose na provedbu i primjenu članka 5. Protokola. Njime se posebno predviđa pravo traženja informacija od tijelâ Ujedinjene Kraljevine koje se odnose na takve aktivnosti te traženja da ta tijela provedu mjere kontrole.

                     (4)

                     Člankom 12. stavkom 3. Protokola predviđa se odluka Zajedničkog odbora kojom se utvrđuju praktične upute o izvršenju prava koja su u tom pogledu zajamčena Protokolom. Tim praktičnim uputama trebalo bi se osigurati da predstavnici Unije mogu stvarno izvršavati prava utvrđena člankom 12. stavka 2. Protokola.

                     (5)

                     Prisutnost Unije predviđena Protokolom treba uzeti u obzir jedinstvene okolnosti na otoku Irskoj, a prava predstavnika Unije trebala bi se izvršavati uz dužno poštovanje stranog suvereniteta, kao i, osobito, Sporazuma na Veliki petak ili Sporazuma iz Belfasta od 10. travnja 1998.

                     (6)

                     Primjereno je utvrditi stajalište koje treba zauzeti u ime Unije u okviru Zajedničkog odbora,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Zajedničkog odbora osnovanog člankom 164. Sporazuma o povlačenju u pogledu praktičnih uputa o izvršenju pravâ predstavnika Unije iz članka 12. stavka 2. Protokola temelji se na nacrtu odluke Zajedničkog odbora priloženom ovoj Odluci.

            Članak 2.
            Odluka Zajedničkog odbora objavljuje se u Službenom listu Europske unije.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 17. prosinca 2020.

                  Za Vijeće

                  Predsjednica

               S. SCHULZE

            (1)  Odluka Vijeća (EU) 2020/135 od 30. siječnja 2020. o sklapanju Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (SL L 29, 31.1.2020., str. 1.).

            NACRT
            ODLUKA br. …/2020 ZAJEDNIČKOG ODBORA OSNOVANOG SPORAZUMOM O POVLAČENJU UJEDINJENE KRALJEVINE VELIKE BRITANIJE I SJEVERNE IRSKE IZ EUROPSKE UNIJE I EUROPSKE ZAJEDNICE ZA ATOMSKU ENERGIJU
            od …
            o praktičnim uputama o izvršenju pravâ predstavnika Unije iz članka 12. stavka 2. Protokola o Irskoj/Sjevernoj Irskoj
            ZAJEDNIČKI ODBOR
            uzimajući u obzir Protokol o Irskoj/Sjevernoj Irskoj priložen Sporazumu o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, a posebno njegov članak 12. stavak 3.,
            DONIO JE OVU ODLUKU:

               Članak 1.
               Predmet

                  1.   Ovom se Odlukom utvrđuju praktične upute o izvršenju pravâ Unije, putem njezinih predstavnika, iz članka 12. stavka 2. Protokola o Irskoj/Sjevernoj Irskoj („Protokol”).

                  2.   Za potrebe ove Odluke „obuhvaćene aktivnosti” znači sve aktivnosti tijelâ Ujedinjene Kraljevine koje se odnose na provedbu i primjenu odredbi prava Unije koje se primjenjuju na temelju Protokola i svih aktivnosti koje se odnose na provedbu i primjenu članka 5. Protokola, uključujući odluke Zajedničkog odbora donesene na temelju njega, u skladu s člankom 12. stavkom 2. Protokola.

               Članak 2.
               Predstavnici Unije

                  1.   Unija osigurava da njezini predstavnici koji izvršavaju prava na temelju članka 12. stavka 2. Protokola djeluju u dobroj vjeri i blisko surađuju s tijelima Ujedinjene Kraljevine koja provode obuhvaćene aktivnosti te da s njima održavaju blisku komunikaciju.

                  2.   Predstavnici Unije koji izvršavaju prava na temelju članka 12. stavka 2. Protokola ne smiju sudjelovati ni u kakvim aktivnostima koje se ne odnose na izvršavanje tih prava.

                  3.   Pri izvršavanju njihovih prava na prisutnost predstavnici Unije uzimaju u obzir smjernice koje su im priopćila tijela Ujedinjene Kraljevine u pogledu njihove sigurnosti i sigurnosti drugih. Oni poštuju sve zahtjeve koje su zakonito odredila tijela Ujedinjene Kraljevine nadležna za izvršavanje zakona, podložno trećem dijelu glavama XII. i XIII. (člancima 120. i 121.) Sporazuma o povlačenju.

                  4.   Unija osigurava da njezini predstavnici ne otkrivaju informacije o kojima imaju saznanja zbog izvršavanja pravâ iz članka 12. stavka 2. Protokola, osim institucijama, tijelima, uredima i agencijama Unije te tijelima Ujedinjene Kraljevine izuzev u slučaju da ih je za to ovlastila nadležna institucija, tijelo, ured ili agencija Unije.

                  5.   Predstavnici Unije imaju pravo biti prisutni tijekom obuhvaćenih aktivnosti u Ujedinjenoj Kraljevini, uključujući sva mjesta na kojima roba ili životinje ulaze u Sjevernu Irsku ili iz nje izlaze preko luka ili zračnih luka. Predstavnici Unije smiju pristupiti objektima iz članka 3. stavka 1. samo ako su predstavnici tijelâ Ujedinjene Kraljevine prisutni i služe se njima za potrebe provedbe obuhvaćenih aktivnosti ili ako objekt na neki drugi način služi u tu svrhu. Predstavnici Unije mogu pratiti bilo koje predstavnike tijela Ujedinjene Kraljevine kad god ona provode bilo koju od obuhvaćenih aktivnosti, uključujući inspekcije lokacija koje nisu navedene u prethodnoj rečenici.

                  6.   Ujedinjena Kraljevina olakšava prisutnost predstavnika Unije koji izvršavaju prava iz članka 12. stavka 2. Protokola i osigurava svu opremu, sadržaje i druge objekte, kao što su odgovarajuće opremljene radne stanice i odgovarajuće informatičke veze, potrebne za obavljanje njihovih zadaća.

                  7.   Arhivi Unije o svim informacijama povezanima s bilo kojom obuhvaćenom aktivnosti nepovredivi su.

                  8.   Predstavnicima Unije koji se nalaze u Ujedinjenoj Kraljevini ne smije se ometati slobodno kretanje u Ujedinjenoj Kraljevini za potrebe izvršavanja pravâ iz članka 12. stavka 2. Protokola.

                  9.   Prilikom izvršavanja pravâ iz članka 12. stavka 2. Protokola, predstavnici Unije imaju identifikacijsku iskaznicu s fotografijom kojom se potvrđuje njihovo ime, funkcija te institucija, tijelo, ured ili agencija Unije. Unija izdaje takve identifikacijske iskaznice služeći se oglednim primjerkom koji daje na uvid Ujedinjenoj Kraljevini u roku od mjesec dana od stupanja na snagu ove Odluke.

                  10.   Po dolasku na mjesta na kojima se izvršavaju prava iz članka 12. stavka 2. Protokola predstavnik Unije predočuje identifikacijsku iskaznicu iz stavka 9. Podložno stavku 3., nakon propisne identifikacije, predstavniku Unije odmah se odobrava pristup objektu.

                  11.   Predstavnici Unije imaju pravo putovati u Ujedinjenu Kraljevinu bez prethodne obavijesti ili odobrenja za potrebe izvršavanja pravâ iz članka 12. stavka 2. Protokola. Oni mogu putovati u Ujedinjenu Kraljevinu služeći se propusnicom koju izdaje Unija.

                  12.   Za potrebe izvršavanja pravâ iz članka 12. stavka 2. Protokola predstavnici Unije u Ujedinjenoj Kraljevini zajedno sa svojim bračnim drugovima i uzdržavanim članovima njihovih obitelji, ne podliježu imigracijskim ograničenjima ni formalnostima za prijavu stranaca.

                  13.   Dok su u Ujedinjenoj Kraljevini za potrebe izvršavanja pravâ iz članka 12. stavka 2. Protokola, predstavnici Unije uživaju jednake olakšice, vezano uz monetarne ili devizne propise, koje se uobičajeno dodjeljuju dužnosnicima međunarodnih organizacija koji borave u Ujedinjenoj Kraljevini te su oslobođeni od nacionalnih poreza na svoje plaće, nadnice i prihode koje im isplaćuju Unija ili države članice. Takve se povlastice i imuniteti oporezivanja ne primjenjuju na predstavnika Unije koji je britanski državljanin (osim britanskog državljanina koji je također državljanin države članice Unije i koji ne boravi u Ujedinjenoj Kraljevini u trenutku imenovanja) ili koji ima stalno boravište u Ujedinjenoj Kraljevini.

                  14.   Dok su u Ujedinjenoj Kraljevini za potrebe izvršenja pravâ iz članka 12. stavka 2. Protokola, predstavnici Unije imaju pravo uvoziti i ponovno izvoziti bez carine svoje pokućstvo i druge predmete za osobnu uporabu, uključujući motorna vozila.

                  15.   Aktivnosti predstavnika Unije u Ujedinjenoj Kraljevini na temelju članka 12. stavka 2. Protokola smatraju se za potrebe trećeg dijela glava XII. i XIII. (članaka 120. i 121.). Sporazuma o povlačenju aktivnostima Unije na temelju Sporazuma o povlačenju.

               Članak 3.
               Kontaktne točke

                  1.   Ujedinjena Kraljevina Uniji dostavlja popis tijela koja provode obuhvaćene aktivnosti i njihovih objekata.
                  Ujedinjena Kraljevina određuje kontaktnu točku za svako tijelo iz prvog podstavka i dostavlja Uniji relevantne podatke za kontakt.

                  2.   Ujedinjena Kraljevina promptno obavješćuje Uniju o svakoj izmjeni popisa iz stavka 1. prvog podstavka ili o svakoj promjeni kontaktne točke ili njezinih pojedinosti.

                  3.   Unija određuje kontaktnu točku za potrebe stavka 2.

               Članak 4.
               Načini traženja informacija

                  1.   Predstavnik Ujedinjene Kraljevine ili kontaktna točka, ovisno o slučaju, promptno odgovaraju na svaki zahtjev za informacije, čime se predstavniku Unije daje dovoljno vremena za procjenu informacija za potrebe izvršavanja pravâ iz članka 12. stavka 2. Protokola.

                  2.   Ako tijela Ujedinjene Kraljevine smatraju da zahtjev za informacije ili njegova relevantnost nisu jasni ili da bi ih zbog opsega traženih informacija ispunjavanje zahtijeva prekomjerno opterećivalo, mogu zatražiti od predstavnika Unije koji je podnio zahtjev da pojasni ili precizira njegovo područje primjene.

                  3.   Prilikom izvršavanja pravâ iz članka 12. stavka 2. Protokola i uzimajući u obzir njihove obveze iz članka 2. stavka 1. ove Odluke, predstavnici Unije imaju pravo ispitati i, prema potrebi, napraviti preslike dokumenata i evidencije o relevantnim informacijama o obuhvaćenim aktivnostima koje posjeduju tijela Ujedinjene Kraljevine. Unija štiti te informacije u skladu s člankom 2. stavkom 4.

                  4.   Predstavnici Unije mogu zatražiti da tijela Ujedinjene Kraljevine koja provode obuhvaćene aktivnosti pruže relevantne informacije o tim aktivnostima.

               Članak 5.
               Elektronički pristup primjenjivim informacijskim sustavima, bazama podataka i mrežama

                  1.   Na zahtjev Unije Ujedinjena Kraljevina predstavnicima Unije odobrava stalni elektronički pristup u stvarnom vremenu relevantnim informacijama sadržanima u mrežama, informacijskim sustavima i bazama podataka Ujedinjene Kraljevine i nacionalnim modulima Ujedinjene Kraljevine sustava Unije (dalje u tekstu: „IT sustavi”) navedenima u Prilogu 1. u mjeri u kojoj je to potrebno predstavnicima Unije za izvršavanje pravâ iz članka 12. stavka 2. Protokola. Unija osigurava da njezini predstavnici štite takve informacije u skladu sa stavcima 3. i 4.

                  2.   Ujedinjena Kraljevina, na zahtjev Unije, predstavnicima Unije odobrava i elektronički pristup relevantnim informacijama sadržanima u IT sustavima iz Priloga 2. u mjeri u kojoj je to predstavnicima Unije potrebno za izvršavanje pravâ iz članka 12. stavka 2. Protokola. Unija osigurava da njezini predstavnici štite takve informacije u skladu sa stavcima 3. i 4.

                  3.   Predstavnici Unije moraju poštovati sigurnosne i druge korisničke zahtjeve svakog od tih IT sustava pristup kojima im je odobren i koji se može koristiti i na daljinu.

                  4.   Unija osigurava da se njezini predstavnici koriste informacijama iz stavaka 1. i 2. samo za potrebe izvršavanja pravâ iz članka 12. stavka 2. Protokola. Unija osigurava da njezini predstavnici ne otkrivaju informacije kojima pristupaju na temelju stavaka 1. i 2., osim institucijama, tijelima, uredima i agencijama Unije te tijelima Ujedinjene Kraljevine, izuzev u slučaju da su ih za to ovlastila carinska tijela Ujedinjene Kraljevine i nadležna institucija, tijelo, ured ili agencija Unije. Carinska tijela Ujedinjene Kraljevine ne smiju odbiti odobriti takvo otkrivanje, osim ako za to navedu utemeljene razloge.

                  5.   Ujedinjena Kraljevina obavješćuje Uniju o svakoj promjeni u pogledu postojanja, područja primjene ili rada IT sustava navedenih u prilozima 1. i 2. pravodobno prije nego što takve promjene stupe na snagu.

               Članak 6.
               Načini traženja mjera kontrole

                  1.   Predstavnici Unije mogu zatražiti mjere kontrole u pojedinačnim slučajevima usmeno i pismeno. U takvim se zahtjevima navodi propisno obrazloženje za traženje pojedine mjere kontrole. Zahtjevi se u pravilu upućuju relevantnoj osobi za kontakt tijela Ujedinjene Kraljevine, ali usmeni zahtjevi mogu se uputiti i predstavniku tijelâ Ujedinjene Kraljevine.

                  2.   Tijela Ujedinjene Kraljevine promptno provode zatraženu mjeru kontrole.

                  3.   Ako tijela Ujedinjene Kraljevine smatraju da su obrazloženja predstavnika Unije za zahtjev nedostatna ili nejasna, tijela Ujedinjene Kraljevine mogu od predstavnika Unije zatražiti pojašnjenje ili detaljnije objašnjenje njihovih obrazloženja.

               Članak 7.
               Zajednički odbor preispituje ovu Odluku najkasnije [tri] godine od njezina stupanja na snagu i na zahtjev Unije ili Ujedinjene Kraljevine.

               Članak 8.
               Stupanje na snagu
               Ova Odluka stupa na snagu 1. siječnja 2021.

               Sastavljeno u ...

                     Za Zajednički odbor

                     Supredsjednici

            PRILOG 1.
            IT sustavi koji sadržavaju informacije potrebne za provedbu zakonodavstva Unije iz prve rečenice članka 5. stavka 3. Protokola i članka 5. stavaka 1. i 2. Protokola

                        —

                        Usluga za carinske deklaracije (CDS), uključujući profile rizika i informacije o podnošenju i privremenom skladištenju robe ako su dostupni

                        —

                        Usluga za kretanje teretnih vozila (GVMS)

                        —

                        Sustav za ciljano praćenje tereta, uključujući informacije prikupljene alternativnim sredstvima povezane s deklaracijom Ujedinjene Kraljevine na izvoznim deklaracijama

                        —

                        Nacionalna domena sustava kontrole uvoza za Sjevernu Irsku (ICS), uključujući profile rizika

                        —

                        Nacionalna domena novog računalnog provoznog sustava za Sjevernu Irsku (NCTS)

                  Drugi sustavi kojima se tijela Ujedinjene Kraljevine služe u svrhu provedbe članka 5. stavaka 2. i 4. i članka 6. stavka 1. Protokola, uključujući informacije o odobrenjima (relevantna odobrenja i odluke iz Carinskog zakonika Unije i Protokola).

            PRILOG 2.
            Ostali IT sustavi koji sadrže informacije potrebne za obavljanje obuhvaćenih aktivnosti

                        —

                        Nacionalna domena sustava kontrole kretanja trošarinskih proizvoda (EMCS)

                        —

                        Nacionalna domena sustava razmjene informacija o PDV-u (VIES) i sve izravno relevantne baze podataka Ujedinjene Kraljevine za uvid u podatke o registraciji trgovaca iz Sjeverne Irske i informacije koje trgovci iz Sjeverne Irske dostavljaju poreznoj upravi Ujedinjene Kraljevine o oporezivim transakcijama u vezi sa stjecanjem robe unutar EU-a koje se odvija u Sjevernoj Irskoj i koje su ti trgovci Sjeverne Irske dužni prijaviti

                        —

                        Nacionalna domena sustava „sve na jednom mjestu” (za uvoz) (IOSS i OSS)

                        —

                        Nacionalna domena za povrat PDV-a


               21.1.2021

               HR

               Službeni list Europske unije

               C 23/170

      P8_TA(2019)0164
      Nepostizanje većine glasova za prijedlog pravno obvezujućeg akta u odboru (tumačenje članka 171. stavka 1. prvog podstavka točke (b) Poslovnika)
      Odluka Europskog parlamenta od 13. ožujka 2019. o nepostizanju većine glasova za prijedlog pravno obvezujućeg akta u odboru (tumačenje članka 171. stavka 1. prvog podstavka točke (b) Poslovnika) (2019/2011(REG))
      (2021/C 23/29)

         Europski parlament,

                  —

                  uzimajući u obzir pismo predsjednice Odbora za ustavna pitanja od 7. ožujka 2019.,

                  —

                  uzimajući u obzir članak 226. Poslovnika,

                  1.

                  odlučuje dodati sljedeće tumačenje članku 171. stavku 1. prvom podstavku točki (b) Poslovnika:

            „Ako prijedlog pravno obvezujućeg akta, s izmjenama ili bez njih, u odboru ne dobije većinu glasova, odbor će Parlamentu predložiti odbijanje akta.”

                  2.

                  nalaže svojem predsjedniku da ovu Odluku proslijedi Vijeću i Komisiji radi obavijesti.


title: Odluka Komisije оd 11. siječnja 2021. o praznicima u 2022. za dužnosnike i ostale službenike Europske unije koji rade u Bruxellesu i Luxembourgu 2021/C 24 I/01

text:
                  22.1.2021

                  HR

                  Službeni list Europske unije

                  CI 24/1

         ODLUKA KOMISIJE
         оd 11. siječnja 2021.
         o praznicima u 2022. za dužnosnike i ostale službenike Europske unije koji rade u Bruxellesu i Luxembourgu
         (2021/C 24 I/01)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Pravilnik o osoblju za dužnosnike Europske unije i Uvjete zaposlenja ostalih službenika Europske unije, kako su utvrđeni Uredbom Vijeća (EEZ, Euratom, EZUČ) br. 259/68 (1) , a posebno članak 61. Pravilnika o osoblju i članke 16. i 91. Uvjeta zaposlenja,
         uzimajući u obzir zajednička pravila o utvrđivanju popisa praznika za dužnosnike Europskih zajednica (2), a posebno njihov članak 1. stavak 3.,
         budući da:

                     (1)

                     U skladu s člankom 61. Pravilnika o osoblju za dužnosnike Europske unije te člancima 16. i 91. Uvjeta zaposlenja ostalih službenika, trebalo bi donijeti popis praznika u 2022. za dužnosnike i ostale službenike u Bruxellesu i Luxembourgu.

                     (2)

                     U 2022. Uskrs je 17. travnja.

                     (3)

                     U 2022. 24. prosinca je subota.

                     (4)

                     Dana 18. studenoga 2020. s Vijećem voditelja administracije provedeno je savjetovanje o popisu praznika u 2022.,

               ODLUČILA JE:

            Jedini članak
            Praznici u 2022. za dužnosnike i ostale službenike koji rade u Bruxellesu i Luxembourgu utvrđuju se kako slijedi:

                        14. travnja

                        Veliki četvrtak

                        15. travnja

                        Veliki petak

                        18. travnja

                        Uskrsni ponedjeljak

                        9. svibnja

                        Obljetnica Schumanove deklaracije iz 1950.

                        26. svibnja

                        Spasovo

                        27. svibnja

                        Dan nakon Spasova

                        6. lipnja

                        Duhovni ponedjeljak

                        23. lipnja*

                        Luksemburški nacionalni praznik
                        *Za dužnosnike i ostale službenike koji rade u Luxembourgu.

                        21. srpnja*

                        Belgijski nacionalni praznik
                        *Za dužnosnike i ostale službenike koji rade u Bruxellesu.

                        15. kolovoza

                        Velika Gospa

                        1. studenoga

                        Svi sveti

                        2. studenoga

                        Dušni dan

                        od 23. prosinca do 30. prosinca

                        6 dana na kraju godine

                           UKUPNO 2022.

                           17 dana

            Sastavljeno u Bruxellesu 11. siječnja 2021.

                  Za Komisiju

               Johannes HAHN

                  Član Komisije

            (1)  SL L 56, 4.3.1968., str. 1.

            (2)  Konsolidirana verzija Pravilnika o osoblju, koju su službe Komisije objavile u siječnju 2003., str. IV.-2.


Odluka Komisije od 04/12/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9995 - PERMIRA / NEURAXPHARM) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 30/09/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9810 - NATIXIS INVESTMENT MANAGERS / LA BANQUE POSTALE / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 19/01/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10037 - MITSUI / VEOLIA / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 21/01/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10074 - HYUNDAI MOTOR COMPANY / HYUNDAI ASSAN OTOMOTIVE SANAYI) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 19/01/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10066 - CARLYLE / FLENDER) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 21/01/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10107 - BLACKROCK / MUBADALA / GOLDMAN SACHS / CALISEN) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (ZVSP) 2021/54 od 22. siječnja 2021. o izmjeni Odluke 2010/231/ZVSP o mjerama ograničavanja protiv Somalije

text:
                  25.1.2021

                  HR

                  Službeni list Europske unije

                  L 23/18

         ODLUKA VIJEĆA (ZVSP) 2021/54
         od 22. siječnja 2021.
         o izmjeni Odluke 2010/231/ZVSP o mjerama ograničavanja protiv Somalije
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 26. travnja 2010. donijelo Odluku 2010/231/ZVSP (1).

                     (2)

                     Vijeće sigurnosti Ujedinjenih naroda 12. studenoga 2020. donijelo je Rezoluciju (RVSUN) 2551 (2020). Tom se Rezolucijom ponovno potvrđuje opći i potpuni embargo na oružje Somaliji te se izmjenjuju obavijesti koje se odnose na pružanje tehničkih savjeta, financijske i druge pomoći i obuke povezanih s vojnim aktivnostima. Tom se Rezolucijom također ponovno potvrđuje zabrana uvoza ugljena iz Somalije te se potvrđuju ograničenja za prodaju, opskrbu i prijenos komponenata improviziranih eksplozivnih naprava u Somaliju.

                     (3)

                     Odluku 2010/231/ZVSP trebalo bi stoga na odgovarajući način izmijeniti.

                     (4)

                     Radi provedbe određenih mjera iz ove Odluke potrebno je daljnje djelovanje Unije,

               DONIJELO JE OVU ODLUKU:

            Članak 1.
            Odluka 2010/231/ZVSP mijenja se kako slijedi:

                        1.

                        članak 1. mijenja se kako slijedi:

                                    (a)

                                    u stavku 3. točka (f) zamjenjuje se sljedećim:

                                                „(f)

                                                opskrbu, prodaju ili prijenos oružja i povezanog materijala svih vrsta te pružanje tehničkih savjeta, financijske i druge pomoći i obuke povezanih s vojnim aktivnostima, namijenjenih samo za razvoj somalskih nacionalnih snaga sigurnosti ili institucija somalskog sigurnosnog sektora koje nisu institucije federalne vlade Somalije radi pružanja sigurnosti somalskom narodu. Isporuka predmeta navedenih u prilozima II. i III. te pružanje tehničkih savjeta, financijske i druge pomoći i obuke povezanih s vojnim aktivnostima podliježu relevantnim zahtjevima u pogledu odobrenja ili obavijesti kako slijedi:

                                                            i.

                                                            opskrba, prodaja ili prijenos oružja i povezanog materijala svih vrsta navedenih u Prilogu II. namijenjenih samo za razvoj somalskih nacionalnih snaga sigurnosti ili institucija somalskog sigurnosnog sektora koje nisu institucije federalne vlade Somalije radi pružanja sigurnosti somalskom narodu podliježu prethodnom odobrenju Odbora za sankcije za svaki pojedinačni slučaj, kako je utvrđeno u stavcima 4.a i 4.b;

                                                            ii.

                                                            opskrba, prodaja ili prijenos oružja i povezanog materijala svih vrsta navedenih u Prilogu III. namijenjenih samo za razvoj somalskih nacionalnih snaga sigurnosti radi pružanja sigurnosti somalskom narodu podliježu prethodnom obavješćivanju Odbora za sankcije, kako je utvrđeno u stavcima 4. i 4.b;

                                                            iii.

                                                            opskrba, prodaja ili prijenos oružja i povezanog materijala svih vrsta navedenih u Prilogu III. te pružanje tehničkih savjeta, financijske i druge pomoći i obuke povezanih s vojnim aktivnostima od strane država članica ili međunarodnih, regionalnih ili subregionalnih organizacija, namijenjenih samo za razvoj institucija somalskog sigurnosnog sektora koje nisu institucije federalne vlade Somalije radi pružanja sigurnosti somalskom narodu, podliježu prethodnom obavješćivanju Odbora za sankcije, kako je utvrđeno u stavku 4.b te se mogu pružiti ako Odbor za sankcije nije donio negativnu odluku u roku od pet radnih dana od primitka takve obavijesti;”;

                                    (b)

                                    stavak 4. zamjenjuje se sljedećim:

                                                „4.

                                                Federalna vlada Somalije ima primarnu odgovornost najmanje pet radnih dana unaprijed obavijestiti Odbor za sankcije o svim isporukama oružja i povezanog materijala svih vrsta navedenih u Prilogu III. somalskim nacionalnim snagama sigurnosti, kako je utvrđeno u stavku 3. točki (f) podtočki ii. ovog članka. Umjesto toga, države članice koje isporučuju oružje i povezani materijal somalskim nacionalnim snagama sigurnosti mogu najmanje pet radnih dana unaprijed obavijestiti Odbor za sankcije, obavješćivanjem odgovarajućeg nacionalnog koordinacijskog tijela federalne vlade Somalije o obavijesti i pružanjem, prema potrebi, tehničke potpore pri postupcima obavješćivanja federalnoj vladi Somalije, u skladu sa stavcima 13. i 14. RVSUN-a 2498 (2019). Obavijesti moraju sadržavati pojedinosti o proizvođaču i dobavljaču oružja i povezanog materijala svih vrsta, opis oružja i streljiva, uključujući vrstu, kalibar i količinu, predloženi datum i mjesto isporuke te sve relevantne informacije u vezi s planiranom odredišnom jedinicom u somalskim nacionalnim snagama sigurnosti ili planiranim mjestom skladištenja.”;

                        2.

                        Prilog IV. zamjenjuje se Prilogom I. ovoj Odluci;

                        3.

                        Prilog V. zamjenjuje se Prilogom II. ovoj Odluci.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 22. siječnja 2021.

                  Za Vijeće

                  Predsjednica

               A.P. ZACARIAS

            (1)  Odluka Vijeća 2010/231/ZVSP od 26. travnja 2010. o mjerama ograničavanja protiv Somalije i stavljanju izvan snage Zajedničkog stajališta 2009/138/ZVSP (SL L 105, 27.4.2010., str. 17.).

            PRILOG I.

                     „PRILOG IV.
                     POPIS PREDMETA IZ ČLANKA 1.C STAVKA 1.

                        1.

                           Tetril (trinitrofenilmetilnitramin).

                        2.

                           Nitroglicerin spojen ili pomiješan s ,energetskim materijalom՚ navedenim u ML8.a. ili metalima u prahu navedenima u ML8.c. Zajedničkog popisa robe vojne namjene Europske unije (1) (osim ako je pakiran/pripremljen u pojedinačnim medicinskim dozama).

                        3.

                           Oprema koja je posebno projektirana za vojnu uporabu i posebno projektirana za aktiviranje, električno napajanje s jednokratnim radnim učinkom, pražnjenje ili detonaciju improviziranih eksplozivnih naprava (IEN).

                        4.

                           ,Tehnologija՚ ,potrebna՚ za ,proizvodnju՚ ili ,uporabu՚ predmeta navedenih u stavcima 1. i 2. (Pojmovi ,tehnologija՚, ,potrebna՚, ,proizvodnja՚ i ,uporaba՚ preuzeti su sa Zajedničkog popisa robe vojne namjene Europske unije.)

               ”

               (1)  SL C 98, 15.3.2018., str. 1.

            PRILOG II.

                     „PRILOG V.
                     POPIS PREDMETA IZ ČLANKA 1.C STAVKA 2.

                        1.

                           Oprema i uređaji, koji nisu navedeni u točki 2. Priloga IV., posebno projektirani za pokretanje eksploziva električnim ili neelektričnim sredstvima (npr. uređaji za aktivaciju, detonatori, upaljači, uže za detonaciju).

                        2.

                           ,Tehnologija՚ ,potrebna՚ za ,proizvodnju՚ ili ,uporabu՚ predmeta navedenih u stavku 1. (Pojmovi ,tehnologija՚, ,potrebna՚, ,proizvodnja՚ i ,uporaba՚ preuzeti su sa Zajedničkog popisa robe vojne namjene Europske unije.)

                        3.
                        Eksplozivni materijali, kako slijedi, i smjese koje sadržavaju jedan ili više eksplozivnih materijala:

                                    (a)

                                    smjesa amonijeva nitrata i loživog ulja (ANFO);

                                    (b)

                                    nitroceluloza (koja sadržava više od 12,5 % dušika w/w);

                                    (c)

                                    nitroglicerin (osim ako je pakiran/pripremljen u pojedinačnim medicinskim dozama), osim ako je spojen ili pomiješan s ,energetskim materijalom՚ navedenim u ML8.a. ili metalima u prahu navedenima u ML8.c. Zajedničkog popisa robe vojne namjene Europske unije;

                                    (d)

                                    nitroglikol;

                                    (e)

                                    pentaeritritol tetranitrat (PETN);

                                    (f)

                                    pikril klorid;

                                    (g)

                                    2,4,6-trinitrotoluen (TNT).

                        4.
                        Prekursori eksploziva:

                                    (a)

                                    amonijev nitrat;

                                    (b)

                                    kalijev nitrat;

                                    (c)

                                    natrijev klorat;

                                    (d)

                                    dušična kiselina;

                                    (e)

                                    sumporna kiselina.

               ”


title: Odluka Vijeća (ZVSP) 2021/55 od 22. siječnja 2021. o izmjeni Odluke Vijeća 2011/72/ZVSP o mjerama ograničavanja protiv određenih osoba i subjekata s obzirom na stanje u Tunisu

text:
                  25.1.2021

                  HR

                  Službeni list Europske unije

                  L 23/22

         ODLUKA VIJEĆA (ZVSP) 2021/55
         od 22. siječnja 2021.
         o izmjeni Odluke Vijeća 2011/72/ZVSP o mjerama ograničavanja protiv određenih osoba i subjekata s obzirom na stanje u Tunisu
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 31. siječnja 2011. donijelo Odluku 2011/72/ZVSP (1) o mjerama ograničavanja protiv određenih osoba i subjekata s obzirom na stanje u Tunisu.

                     (2)

                     Na temelju preispitivanja Odluke 2011/72/ZVSP mjere ograničavanja trebalo bi produljiti do 31. siječnja 2022., a u Prilogu toj odluci trebalo bi izbrisati unose za četiri osobe te ažurirati informacije o pravima na obranu i pravu na djelotvornu sudsku zaštitu za dvije osobe.

                     (3)

                     Odluku 2011/72/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka 2011/72/ZVSP mijenja se kako slijedi:

                        1.

                        članak 5. zamjenjuje se sljedećim:

                           „Članak 5.
                           Ova Odluka primjenjuje se do 31. siječnja 2022. Ona se stalno preispituje. Prema potrebi može se produljiti ili izmijeniti ako Vijeće smatra da njezini ciljevi nisu ispunjeni.”;

                        2.

                        Prilog se mijenja u skladu s Prilogom ovoj Odluci.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 22. siječnja 2021.

                  Za Vijeće

                  Predsjednica

               A. P. ZACARIAS

            (1)  Odluka Vijeća 2011/72/ZVSP od 31. siječnja 2011. o mjerama ograničavanja protiv određenih osoba i subjekata s obzirom na stanje u Tunisu (SL L 28, 2.2.2011., str. 62.).

            PRILOG
            U Odluci 2011/72/ZVSP Prilog se mijenja kako slijedi:

                        1.

                        u dijelu A. (Popis osoba i subjekata iz članka 1.) brišu se unosi za sljedeće osobe:

                                    22.

                                    Bouthaina Bent Moncef Ben Mohamed TRABELSI

                                    23.

                                    Nabil Ben Abderrazek Ben Mohamed TRABELSI

                                    41.

                                    Akrem Ben Hamed Ben Taher BOUAOUINA

                                    47.

                                    Slim Ben Tijani Ben Haj Hamda BEN ALI;

                        2.

                        dio B. (Prava na obranu i pravo na djelotvornu sudsku zaštitu u skladu s tuniškim pravom) mijenja se kako slijedi:

                                    (a)

                                    brišu se unosi za sljedeće osobe:

                                                22.

                                                Bouthaina Bent Moncef Ben Mohamed TRABELSI

                                                23.

                                                Nabil Ben Abderrazek Ben Mohamed TRABELSI

                                                41.

                                                Akrem Ben Hamed Ben Taher BOUAOUINA

                                                47.

                                                Slim Ben Tijani Ben Haj Hamda BEN ALI;

                                    (b)

                                    unosi koji se odnose na sljedeće osobe zamjenjuje se sljedećim unosima:

                                                „14.

                                                Samira Bent Mohamed Ben Rhouma TRABELSI
                                                Istraga ili suđenje koji se odnose na pronevjeru javnih sredstava ili imovine još su u tijeku. Iz informacija u spisu Vijeća proizlazi da su prava na obranu i pravo na djelotvornu sudsku zaštitu poštovani tijekom sudskih postupaka na koje se oslonilo Vijeće. To je osobito dokazano činjenicom da je gđu Samiru Bent Mohamed Ben Rhoumu TRABELSI 11. kolovoza 2011. saslušao istražni sudac u prisutnosti njezina odvjetnika.

                                                45.

                                                Montassar Ben Habib Ben Bouali LTAIEF
                                                Istraga ili suđenje koji se odnose na pronevjeru javnih sredstava ili imovine još su u tijeku. Iz informacija u spisu Vijeća proizlazi da su prava na obranu i pravo na djelotvornu sudsku zaštitu poštovani tijekom sudskih postupaka na koje se oslonilo Vijeće. To je osobito dokazano činjenicom da je g. Montassara Ben Habiba Ben Boualija Ltaiefa 2011. i 2013. saslušao istražni sudac u prisutnosti njegovih odvjetnika.”.


title: Odluka Političkog i sigurnosnog odbora (ZVSP) 2021/58 od 14. siječnja 2021. o produljenju mandata voditelja misije ZSOP-a Europske unije u Maliju (EUCAP Sahel Mali) (EUCAP Sahel Mali/1/2021)

text:
                  26.1.2021

                  HR

                  Službeni list Europske unije

                  L 26/1

         ODLUKA POLITIČKOG I SIGURNOSNOG ODBORA (ZVSP) 2021/58
         od 14. siječnja 2021.
         o produljenju mandata voditelja misije ZSOP-a Europske unije u Maliju (EUCAP Sahel Mali) (EUCAP Sahel Mali/1/2021)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Odluku Vijeća 2014/219/ZVSP od 15. travnja 2014. o misiji ZSOP-a Europske unije u Maliju (EUCAP Sahel Mali) (1), a posebno njezin članak 7. stavak 1.,
         budući da:

                     (1)

                     Na temelju članka 7. stavka 1. Odluke 2014/219/ZVSP Politički i sigurnosni odbor (PSO) ovlašten je, u skladu s člankom 38. trećim stavkom Ugovora, donositi odgovarajuće odluke u svrhu provedbe političkog nadzora i strateškog usmjeravanja misije EUCAP Sahel Mali, uključujući odluku o imenovanju voditelja misije.

                     (2)

                     PSO je 8. prosinca 2020. donio Odluku (ZVSP) 2020/2199 (2) kojom je g. Hervé FLAHAUT imenovan voditeljem misije EUCAP Sahel Mali od 1. siječnja 2021. do 14. siječnja 2021.

                     (3)

                     Vijeće je 7. siječnja 2021. donijelo Odluku (ZVSP) 2021/14 (3) kojom je mandat misije EUCAP Sahel Mali produljen do 31. siječnja 2023.

                     (4)

                     Visoki predstavnik Unije za vanjske poslove i sigurnosnu politiku predložio je produljenje mandata g. Hervéa FLAHAUTA kao voditelja misije EUCAP Sahel Mali od 15. siječnja 2021. do 14. siječnja 2022.,

               DONIO JE OVU ODLUKU:

            Članak 1.
            Mandat g. Hervéa FLAHAUTA kao voditelja misije EUCAP Sahel Mali produljuje se do 14. siječnja 2022.

            Članak 2.
            Ova Odluka stupa na snagu na dan donošenja.
            Primjenjuje se od 15. siječnja 2021.

            Sastavljeno u Bruxellesu 14. siječnja 2021.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 113, 16.4.2014., str. 21.

            (2)  Odluka Političkog i sigurnosnog odbora (ZVSP) 2020/2199 od 8. prosinca 2020. o imenovanju voditelja misije ZSOP-a Europske unije u Maliju (EUCAP Sahel Mali) (EUCAP Sahel Mali/2/2020) (SL L 434, 23.12.2020., str. 54.).

            (3)  Odluka Vijeća (ZVSP) 2021/14 od 7. siječnja 2021 o izmjeni Odluke 2014/219/ZVSP o misiji ZSOP-a Europske unije u Maliju (EUCAP Sahel Mali) (SL L 5, 8.1.2021., str. 16.).


title: Odluka Političkog i sigurnosnog odbora (ZVSP) 2021/59 od 14. siječnja 2021. o imenovanju voditelja misije Europske unije za pomoć u integriranom upravljanju granicama u Libiji (EUBAM Libya) (EUBAM Libya/1/2021)

text:
                  26.1.2021

                  HR

                  Službeni list Europske unije

                  L 26/3

         ODLUKA POLITIČKOG I SIGURNOSNOG ODBORA (ZVSP) 2021/59
         od 14. siječnja 2021.
         o imenovanju voditelja misije Europske unije za pomoć u integriranom upravljanju granicama u Libiji (EUBAM Libya) (EUBAM Libya/1/2021)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Odluku Vijeća 2013/233/ZVSP od 22. svibnja 2013. o misiji Europske unije za pomoć u integriranom upravljanju granicama u Libiji (EUBAM Libya) (1), a posebno njezin članak 9. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Na temelju članka 9. stavka 1. Odluke 2013/233/ZVSP Politički i sigurnosni odbor (PSO) ovlašten je, u skladu s člankom 38. trećim stavkom Ugovora, donijeti odgovarajuće odluke u svrhu obavljanja političkog nadzora i strateškog usmjeravanja misije Europske unije za pomoć u integriranom upravljanju granicama u Libiji (EUBAM Libya), uključujući odluku o imenovanju voditelja misije.

                     (2)

                     PSO je 30. kolovoza 2016. donio Odluku Političkog i sigurnosnog odbora (ZVSP) 2016/1634 (2), kojom je g. Vincenzo TAGLIAFERRI imenovan voditeljem misije EUBAM Libya za razdoblje od 1. rujna 2016. do 21. kolovoza 2017.

                     (3)

                     Mandat g. Vincenza TAGLIAFERRIJA kao voditelja misije EUBAM Libya redovito se produljivao, posljednji put do 30. rujna 2020. na temelju Odluke Vijeća (ZVSP) 2020/903 (3), kojom je izmijenjena i Odluka 2013/233/ZVSP te je trajanje misije EUBAM Libya produljeno do 30. lipnja 2021.

                     (4)

                     Visoki predstavnik Unije za vanjske poslove i sigurnosnu politiku predložio je 11. siječnja 2021. imenovanje gđe Nataline CEA voditeljicom misije EUBAM Libya od 1. veljače 2021. do 30. lipnja 2021.,

               DONIO JE OVU ODLUKU:

            Članak 1.
            Gđa Natalina CEA imenuje se voditeljicom misije Europske unije za pomoć u integriranom upravljanju granicama u Libiji (EUBAM Libya) od 1. veljače 2021. do 30. lipnja 2021.

            Članak 2.
            Ova Odluka stupa na snagu na dan donošenja.
            Primjenjuje se od 1. veljače 2021.

            Sastavljeno u Bruxellesu 14. siječnja 2021.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 138, 24.5.2013., str. 15.

            (2)  Odluka Političkog i sigurnosnog odbora (ZVSP) 2016/1634 od 30. kolovoza 2016. o imenovanju voditelja misije Europske unije za pomoć u integriranom upravljanju granicama u Libiji (EUBAM Libya) (EUBAM Libya/1/2016) (SL L 243, 10.9.2016., str. 10.).

            (3)  Odluka Vijeća (ZVSP) 2020/903 od 29. lipnja 2020. o izmjeni Odluke 2013/233/ZVSP o misiji Europske unije za pomoć u integriranom upravljanju granicama u Libiji (EUBAM Libya) (SL L 207, 30.6.2020., str. 32.).


title: Odluka Vijeća (EU) 2021/720 od 29. travnja 2021. o imenovanju zamjenika člana Odbora regija, kojeg je predložila Portugalska Republika

text:
                  4.5.2021

                  HR

                  Službeni list Europske unije

                  L 154/1

         ODLUKA VIJEĆA (EU) 2021/720
         od 29. travnja 2021.
         o imenovanju zamjenika člana Odbora regija, kojeg je predložila Portugalska Republika
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir Odluku Vijeća (EU) 2019/852 od 21. svibnja 2019. o određivanju sastava Odbora regija (1),
         uzimajući u obzir prijedlog portugalske vlade,
         budući da:

                     (1)

                     U skladu s člankom 300. stavkom 3. Ugovora o funkcioniranju Europske unije, Odbor regija sastoji se od predstavnika regionalnih i lokalnih tijela, koji ili imaju izborni mandat regionalnog ili lokalnog tijela ili su politički odgovorni izabranoj skupštini.

                     (2)

                     Vijeće je 20. siječnja 2020. donijelo Odluku (EU) 2020/102 (2) o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025.

                     (3)

                     Mjesto zamjenika člana Odbora regija postalo je slobodno istekom mandata g. Ruija Jorgea DA SILVE LEITEA DE BETTENCOURTA zbog prestanka njegova obnašanja dužnosti kao člana regionalnog izvršnog tijela (Governo Regional dos Açores).

                     (4)

                     Portugalska vlada predložila je g. Pedra CHAVESA DE FARIU E CASTRA, predstavnika regionalnog tijela, koji je politički odgovoran izabranoj skupštini (Subsecretário Regional da Presidência do Governo Regional dos Açores), kao zamjenika člana Odbora regija do kraja tekućeg mandata koji istječe 25. siječnja 2025.,

               DONIJELO JE OVU ODLUKU:

            Članak 1.
            G. Pedro CHAVES DE FARIA E CASTRO, predstavnik regionalnog tijela, koji je politički odgovoran izabranoj skupštini: Subsecretário Regional da Presidência do Governo Regional dos Açores, imenuje se u Odbor regija kao zamjenik člana do kraja tekućeg mandata koji istječe 25. siječnja 2025.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 29. travnja 2021.

                  Za Vijeće

                  Predsjednica

               A. P. ZACARIAS

            (1)  SL L 139, 27.5.2019., str. 13.

            (2)  Odluka Vijeća (EU) 2020/102 od 20. siječnja 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 20, 24.1.2020., str. 2.).


title: Odluka Komisije (EU) 2021/722 оd 3. svibnja 2021. o obnovi mandata triju postojećih članova Europskog savjetodavnog odbora za statistiku i imenovanju dvaju novih članova

text:
                  4.5.2021

                  HR

                  Službeni list Europske unije

                  L 154/5

         ODLUKA KOMISIJE (EU) 2021/722
         оd 3. svibnja 2021.
         o obnovi mandata triju postojećih članova Europskog savjetodavnog odbora za statistiku i imenovanju dvaju novih članova
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Odluku br. 234/2008/EZ Europskog parlamenta i Vijeća od 11. ožujka 2008. o osnivanju Europskog savjetodavnog odbora za statistiku i stavljanju izvan snage Odluke Vijeća 91/116/EEZ (1), a posebno njezin članak 4. stavak 1. točku (a),
         budući da:

                     (1)

                     Odlukom Komisije 2016/C12/02 (2) imenovana su četiri člana Europskog savjetodavnog odbora za statistiku („Odbor”) i to na razdoblje od pet godina. Mandati tih članova istekli su 31. prosinca 2020. Tri člana pristala su na obnovu mandata.

                     (2)

                     Jednom od četiriju članova imenovanih Odlukom 2016/C12/02 mandat se ne može obnoviti, pa bi tog člana trebalo zamijeniti.

                     (3)

                     Preostalih osam članova imenovano je Odlukom Komisije 2019/C63/05 (3). Njihovi mandati istječu 2024. Međutim, jedan od tih osam članova podnio je ostavku, pa bi ga trebalo zamijeniti u razdoblju do isteka njegova mandata.

                     (4)

                     Budući da je pričuvni popis utvrđen Odlukom 2019/C63/05 zastario, države članice su za potrebe imenovanja novih članova Odbora Komisiji na njezin zahtjev dostavile popis kandidata s provjerenim kvalifikacijama u području statistike.

                     (5)

                     Komisija je pri odabiru dvaju novih članova nastojala da oni podjednako zastupaju korisnike, ispitanike i druge dionike u području statistike Unije (uključujući znanstvenu zajednicu, socijalne partnere i civilno društvo).

                     (6)

                     Komisija se u vezi s obnovama mandata i novim imenovanjima savjetovala s Europskim parlamentom i Vijećem i te su institucije dale pozitivno mišljenje,

               DONIJELA JE OVU ODLUKU:

            Članak 1.
            Mandat g. Claudiua HERTELIUA, gđe Ariane KÖNIG i gđe Birute SLOKE obnavlja se na razdoblje od pet godina, koje počinje 1. siječnja 2021. i završava 31. prosinca 2025.

            Članak 2.
            Gđa Roxane SILBERMAN imenuje se članicom Europskog savjetodavnog odbora za statistiku na razdoblje od pet godina, koje počinje 1. siječnja 2021. i završava 31. prosinca 2025.

            Članak 3.
            G. Antti RIPATTI imenuje se članom Europskog savjetodavnog odbora za statistiku na razdoblje od pet godina, koje počinje 1. siječnja 2021. i završava 8. svibnja 2024.

            Članak 4.
            Ova Odluka stupa na snagu trećeg dana od dana objave u Službenom listu Europske unije.

            Sastavljeno u Bruxellesu 3. svibnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 73, 15.3.2008., str. 13.

            (2)  Odluka Komisije 2016/C12/02 od 14. siječnja 2016. o imenovanju četvero članova Europskog savjetodavnog odbora za statistiku (SL C 12, 15.1.2016., str. 2.).

            (3)  Odluka Komisije 2019/C 63/05 od 14. veljače 2019. o imenovanju osam članova Europskoga savjetodavnog odbora za statistiku (SL C 63, 18.2.2019., str. 4.).


title: Odluka (EU) 2021/730 Europske središnje banke od 29. travnja 2021. o izmjeni Odluke (EU) 2019/1349 o postupku i uvjetima za provođenje određenih ovlasti od strane nadležnog tijela u odnosu na nadzor sistemski važnih platnih sustava (ESB/2021/19)

text:
                  5.5.2021

                  HR

                  Službeni list Europske unije

                  L 157/7

         ODLUKA (EU) 2021/730 EUROPSKE SREDIŠNJE BANKE
         od 29. travnja 2021.
         o izmjeni Odluke (EU) 2019/1349 o postupku i uvjetima za provođenje određenih ovlasti od strane nadležnog tijela u odnosu na nadzor sistemski važnih platnih sustava (ESB/2021/19)
         UPRAVNO VIJEĆE EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije, a posebno njegov članak 127. stavak 2.,
         uzimajući u obzir Statut Europskog sustava središnjih banaka i Europske središnje banke, a posebno njegov članak 3. stavak 1., članak 22. i prvu alineju njegova članka 34. stavka 1.,
         uzimajući u obzir Uredbu (EU) br. 795/2014 Europske središnje banke od 3. srpnja 2014. o nadzornim zahtjevima za sistemski važne platne sustave (ESB/2014/28) (1), a posebno njezin članak 21. stavak 2.,
         budući da:

                     (1)

                     Uredbom (EU) br. 795/2014 (ESB/2014/28) utvrđuju se nadzorni zahtjevi koji se primjenjuju na sistemski važne platne sustave (SIPS-ovi). Upravitelji SIPS-ova osnovani u državama članicama europodručja moraju osigurati usklađenost SIPS-a kojim upravljaju s tim zahtjevima. Nadležna tijela imenovana za nadzor SIPS-ova moraju imati dostatne resurse i nadzorne ovlasti. Neke od tih ovlasti navedene su u članku 21. Uredbe (EU) br. 795/2014 (ESB/2014/28), na temelju kojeg je Europska središnja banka (ESB) donijela Odluku (EU) 2019/1349 Europske središnje banke (ESB/2019/25) (2) kojom se pobliže određuje postupak i uvjeti za izvršavanje tih nadzornih ovlasti od strane nadležnih tijela.

                     (2)

                     Uredba (EU) br. 795/2014 (ESB/2014/28) nedavno je izmijenjena kako bi se uzelo u obzir da u posebnim i iznimnim okolnostima može biti korisno da ispunjavanje zahtjeva iz te Uredbe od strane SIPS-ova koji ispunjavaju kriterije utvrđene u njezinu članku 1. stavku 3. točki iii. nadziru dvije središnje banke Eurosustava - tj. nacionalna središnja banka i ESB - kao imenovana nadležna tijela, kako bi se iskoristilo znanje relevantne nacionalne središnje banke i prethodno uspostavljen odnos s nadziranim subjektom, i kako bi se prepoznala uloga ESB-a u nadziranju takvih SIPS-ova.

                     (3)

                     Odluku (EU) 2019/1349 (ESB/2019/25) trebalo bi stoga izmijeniti kako bi se pojasnilo kako treba izvršavati odgovarajuće nadzorne ovlasti i poštovati postupovne aspekte u slučaju kada su dvije središnje banke Eurosustava određene kao nadležna tijela u odnosu na SIPS koji ispunjava kriterije utvrđene u članku 1. stavku 3. točki iii. Uredbe (EU) br. 795/2014 (ESB/2014/28).

                     (4)

                     Odluku (EU) 2019/1349 (ESB/2019/25) potrebno je stoga na odgovarajući način izmijeniti,

               DONIJELO JE OVU ODLUKU:

            Članak 1.
            Izmjene
            Odluka (EU) 2019/1349 (ESB/2019/25) mijenja se kako slijedi:

                        1.

                        članak 2. mijenja se kako slijedi:

                                    (a)

                                    umeće se sljedeći stavak 1.a:

                                       „1.a   Kada su dvije središnje banke Eurosustava određene kao nadležna tijela u odnosu na određeni SIPS za potrebe Uredbe (EU) br. 795/2014 (ESB/2014/28), i osim ako je drukčije izričito predviđeno u odluci u skladu s člankom 1. stavkom 2. te Uredbe kojom se relevantni platni sustav identificira kao SIPS, primjenjuju se sljedeća načela:

                                                   (a)

                                                   ovlasti i prava nadležnog tijela, kako je određeno u ovoj Odluci, može izvršavati bilo koja od dviju središnjih banaka Eurosustava koje su određene kao nadležna tijela ili ih zajedno mogu izvršavati obje središnje banke Eurosustava;

                                                   (b)

                                                   svaka obveza nadležnog tijela da djeluje na propisan način ili poduzme određene radnje u vezi s izvršavanjem dane ovlasti kako je utvrđeno u ovoj Odluci, je obveza središnje banke Eurosustava koja izvršava danu ovlast ili, ako obje središnje banke Eurosustava zajedno izvršavaju danu ovlast, tada je to obveza svake od njih;

                                                   (c)

                                                   dvije središnje banke Eurosustava određene kao nadležna tijela međusobno usklađuju sve interakcije s upraviteljem dotičnog SIPS-a i sve zahtjeve koji su upućeni upravitelju odnosnog SIPS-a;

                                                   (d)

                                                   svaka obveza upravitelja SIPS-a ili neovisnog stručnjaka – ovisno o slučaju – prema nadležnom tijelu u skladu s ovom Odlukom, obveza je svake od dviju središnjih banaka Eurosustava koje su određene kao nadležna tijela, a odgovor na svaki zahtjev bilo koje od njih ili obje u skladu s ovom Odlukom dostavlja se svakoj od njih.”

            Članak 2.
            Završna odredba
            Ova Odluka stupa na snagu dvadesetog dana od dana objave u Službenom listu Europske unije.

            Sastavljeno u Frankfurtu na Majni 29. travnja 2021.

                  Za Upravno vijeće ESB-a

                  Predsjednica ESB-a

               Christine LAGARDE

            (1)  SL L 217, 23.7.2014., str. 16.

            (2)  Odluka (EU) 2019/1349 Europske središnje banke od 26. srpnja 2019. o postupku i uvjetima za provođenje određenih ovlasti od strane nadležnog tijela u odnosu na nadzor sistemski važnih platnih sustava (ESB/2019/25) (SL L 214, 16.8.2019., str. 16.).


title: Odluka Vijeća (ZVSP) 2021/750 od 6. svibnja 2021. o sudjelovanju Sjedinjenih Američkih Država u projektu u okviru PESCO-a pod nazivom „Vojna mobilnost”

text:
                  7.5.2021

                  HR

                  Službeni list Europske unije

                  L 160/112

         ODLUKA VIJEĆA (ZVSP) 2021/750
         od 6. svibnja 2021.
         o sudjelovanju Sjedinjenih Američkih Država u projektu u okviru PESCO-a pod nazivom „Vojna mobilnost”
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 46. stavak 6.,
         uzimajući u obzir Odluku Vijeća (ZVSP) 2017/2315 od 11. prosinca 2017. o uspostavi stalne strukturirane suradnje (PESCO) i utvrđivanju popisa država članica sudionica (1), a posebno njezin članak 9. stavak 2.,
         uzimajući u obzir Odluku Vijeća (ZVSP) 2020/1639 od 5. studenoga 2020. o utvrđivanju općih uvjeta pod kojima bi treće države mogle iznimno biti pozvane na sudjelovanje u pojedinačnim projektima u okviru PESCO-a (2), a posebno njezin članak 2. stavak 4.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Člankom 9. stavkom 2. Odluke (ZVSP) 2017/2315 predviđa se da Vijeće odlučuje u skladu s člankom 46. stavkom 6. Ugovora o tome zadovoljava li treća država, koju države članice uključene u projekt žele pozvati da se uključi u taj projekt, zahtjeve koje je utvrdilo Vijeće.

                     (2)

                     Vijeće je 6. ožujka 2018. donijelo Odluku (ZVSP) 2018/340 (3). Člankom 1. te odluke predviđa se da projekt pod nazivom „Vojna mobilnost” (projekt u okviru PESCO-a pod nazivom „Vojna mobilnost”) razvijaju 24 člana projekta, uključujući Nizozemsku kao koordinatora projekta.

                     (3)

                     Vijeće je 5. studenoga 2020. donijelo Odluku Vijeća (ZVSP) 2020/1639 kojom su utvrđeni opći uvjeti pod kojima bi treće države iznimno mogle biti pozvane na sudjelovanje u pojedinačnim projektima u okviru PESCO-a. Člankom 2. stavkom 4. te odluke predviđa se da na temelju obavijesti koordinatora ili koordinatorâ projekta u okviru PESCO-a i nakon dobivanja mišljenja Političkog i sigurnosnog odbora (PSO) Vijeće donosi odluku u skladu s člankom 46. stavkom 6. Ugovora i člankom 9. stavkom 2. Odluke (ZVSP) 2017/2315 o tome ispunjava li sudjelovanje treće države u tom projektu uvjete utvrđene u članku 3. Odluke (ZVSP) 2020/1639.

                     (4)

                     Sjedinjene Američke Države („SAD”) 23. veljače 2021. poslale su, u skladu s člankom 2. stavkom 1. Odluke (ZVSP) 2020/1639, koordinatoru projekta u okviru PESCO-a pod nazivom „Vojna mobilnost” zahtjev za sudjelovanje u tom projektu. Članovi projekta zatim su, u skladu s člankom 2. stavkom 2. te odluke, na temelju informacija koje je pružio SAD ocijenili ispunjava li SAD opće uvjete.

                     (5)

                     Koordinator projekta u okviru PESCO-a pod nazivom „Vojna mobilnost”17. ožujka 2021. obavijestio je Vijeće i Visokog predstavnika Unije za vanjske poslove i sigurnosnu politiku, u skladu s člankom 2. stavkom 3. Odluke (ZVSP) 2020/1639, da su se članovi tog projekta na taj datum jednoglasno složili o tome da žele pozvati SAD da sudjeluje u tom projektu. Članovi projekta također su se jednoglasno složili u pogledu opsega, oblika i relevantnih faza sudjelovanja SAD-a u tom projektu i o tome da SAD ispunjava opće uvjete utvrđene u članku 3. te odluke.

                     (6)

                     PSO je 30. ožujka 2021. postigao dogovor o mišljenju o obavijesti u vezi sa zahtjevom SAD-a za sudjelovanje u projektu u okviru PESCO-a pod nazivom „Vojna mobilnost”. PSO je osobito primio na znanje opis tog projekta kako je naveden u obavijesti, uključujući njegove ciljeve, organizaciju i donošenje odluka te njegova glavna područja rada. PSO je također primio na znanje da se u okviru tog projekta ne razmjenjuju klasificirani ili osjetljivi podaci EU-a te da se projekt ne provodi uz potporu Europske obrambene agencije u smislu članka 3. točke (g) Odluke (ZVSP) 2020/1639. Nadalje, PSO je primio na znanje da projekt u okviru PESCO-a pod nazivom „Vojna mobilnost” ne uključuje nabavu oružja, istraživanje i razvoj sposobnosti kao ni upotrebu ni izvoz oružja ili sposobnosti i tehnologije te da ne uključuje subjekte, ulaganja, financiranje koje se pruža iz država članica sudionica PESCO-a ni zahtjeve za financiranje aktivnosti u okviru projekta sredstvima Unije.

                     (7)

                     U svojem se mišljenju PSO također složio s predloženim opsegom, oblikom i dosegom sudjelovanja SAD-a u projektu u okviru PESCO-a pod nazivom „Vojna mobilnost” kako su opisani u obavijesti. Potvrdio je da je SAD izjavio da u potpunosti podupire opseg tog projekta kako je definiran u obavijesti.

                     (8)

                     U istom je mišljenju PSO potvrdio jednoglasno dogovoreno stajalište članova projekta u okviru PESCO-a pod nazivom „Vojna mobilnost” da SAD ispunjava opće uvjete utvrđene u članku 3. Odluke (ZVSP) 2020/1639 kako slijedi:

                                 —

                                 SAD ispunjava uvjet iz članka 3. točke (a) prema kojem se zahtijeva da: dijeli vrijednosti na kojima se temelji Unija, kako je utvrđeno u članku 2. Ugovora, i načelâ iz članka 21. stavka 1. Ugovora, kao i ciljeve zajedničke vanjske i sigurnosne politike (ZVSP) iz članka 21. stavka 2. točaka (a), (b), (c) i (h) Ugovora; ne postupa protivno sigurnosnim i obrambenim interesima Unije i njezinih država članica, što uključuje poštovanje načela dobrosusjedskih odnosa s državama članicama; i vodi politički dijalog s Unijom, koji bi trebao obuhvaćati i sigurnosne i obrambene aspekte kada sudjeluje u projektu u okviru PESCO-a pod nazivom „Vojna mobilnost”;

                                 —

                                 kada je riječ o uvjetu iz članka 3. točke (b) u pogledu znatne dodane vrijednosti koju SAD doprinosu projektu u okviru PESCO-a pod nazivom „Vojna mobilnost” u obavijesti se navodi detaljan pregled doprinosa SAD-a, među ostalim i u vezi s opsegom, oblikom i dosegom njegova sudjelovanja u tom projektu, kojim se potkrepljuje ispunjenje tog uvjeta;

                                 —

                                 kada je riječ o članku 3. točki (c), sudjelovanjem SAD-a u projektu u okviru PESCO-a pod nazivom „Vojna mobilnost” doprinijet će se jačanju zajedničke sigurnosne i obrambene politike (ZSOP) i razine ambicije Unije, među ostalim i za potporu misijama i operacijama ZSOP-a, kako je također navedeno u obavijesti;

                                 —

                                 kada je riječ o uvjetu iz članka 3. točke (d), projekt u okviru PESCO-a pod nazivom „Vojna mobilnost” ne uključuje nabavu oružja, istraživanje i razvoj sposobnosti kao ni upotrebu ni izvoz oružja ni sposobnosti i tehnologije. U okviru tog projekta ne razvijaju se sposobnosti ni tehnologije. Slijedom navedenog, sudjelovanje SAD-a u tom projektu neće dovesti do ovisnosti o SAD-u niti do toga da SAD uvede ograničenja protiv bilo koje države članice;

                                 —

                                 postignuta je i usklađenost, iz članka 3. točke (e), sudjelovanja SAD-a s relevantnim snažnijim obvezama u okviru PESCO-a, i u pogledu mogućnosti raspoređivanja i interoperabilnosti snaga čijem se ispunjavanju ovim projektom pomaže, koje su navedene u Prilogu Odluci (ZVSP) 2017/2315, kako je detaljnije opisano u obavijesti. S obzirom na to da projekt u okviru PESCO-a pod nazivom „Vojna mobilnost” nije projekt usmjeren na sposobnosti, uvjet prema kojem se sudjelovanjem SAD-a mora doprinijeti ostvarivanju prioriteta koji proizlaze iz plana za razvoj sposobnosti i koordiniranog godišnjeg preispitivanja u području obrane ili ostvariti pozitivan učinak na europsku obrambenu tehnološku i industrijsku bazu nije primjenjiv u ovom kontekstu;

                                 —

                                 zahtjev iz članka 3. točke (f) ispunjen je jer je sporazum o sigurnosti podataka između Unije i SAD-a (4) na snazi od 30. travnja 2007.;

                                 —

                                 uvjet iz članka 3. točke (g) nije primjenjiv u ovom slučaju jer se projekt u okviru PESCO-a pod nazivom „Vojna mobilnost” ne provodi uz potporu Europske obrambene agencije te stoga nije potreban administrativni aranžman s tom agencijom koji proizvodi učinke;

                                 —

                                 kada je riječ o članku 3. točki (h), SAD se obvezao da će nastojati sklopiti administrativni aranžman specifičan za projekt i svu drugu potrebnu projektnu dokumentaciju u skladu s odlukama Vijeća (ZVSP) 2017/2315 i (ZVSP) 2018/909 (5).

                     (9)

                     PSO je u svojem mišljenju od 30. ožujka 2021. preporučio da Vijeće donese pozitivnu odluku o tome ispunjava li sudjelovanje SAD-a u projektu u okviru PESCO-a pod nazivom „Vojna mobilnost” uvjete utvrđene u članku 3. Odluke (ZVSP) 2020/1639.

                     (10)

                     Vijeće bi stoga trebalo odlučiti da sudjelovanje SAD-a u projektu u okviru PESCO-a pod nazivom „Vojna mobilnost” ispunjava uvjete utvrđene u članku 3. Odluke (ZVSP) 2020/1639. Nakon toga koordinator projekta u ime članova projekta šalje poziv SAD-u za sudjelovanje u tom projektu. SAD se u skladu s člankom 2. stavkom 7. Odluke (ZVSP) 2020/1639 pridružuje tom projektu na datum utvrđen u administrativnom aranžmanu koji trebaju sklopiti članovi projekta i SAD te se u navedenom aranžmanu u skladu s člankom 4. stavkom 1. te odluke utvrđuju prava i obveze SAD-a. Vijeće provodi nadzor u skladu s člankom 5. stavkom 2. Odluke (ZVSP) 2020/1639 i u slučaju nastupanja okolnosti iz članka 6. stavka 2. ili stavka 3. te odluke može donositi daljnje odluke,

               DONIJELO JE OVU ODLUKU:

            Članak 1.
            Sudjelovanje SAD-a u projektu u okviru PESCO-a pod nazivom „Vojna mobilnost” ispunjava uvjete utvrđene u članku 3. Odluke (ZVSP) 2020/1639.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 6. svibnja 2021.

                  Za Vijeće

                  Predsjednik

               J. BORRELL FONTELLES

            (1)  SL L 331, 14.12.2017., str. 57.

            (2)  SL L 371, 6.11.2020., str. 3.

            (3)  Odluka Vijeća (ZVSP) 2018/340 od 6. ožujka 2018. o izradi popisa projekata koje treba razviti u okviru PESCO-a (SL L 65, 8.3.2018., str. 24.).

            (4)  Sporazum između Europske unije i Vlade Sjedinjenih Američkih Država o sigurnosti klasificiranih podataka (SL L 115, 3.5.2007., str. 30.).

            (5)  Odluka Vijeća (ZVSP) 2018/909 od 25. lipnja 2018. o uspostavi zajedničkog skupa pravila za upravljanje projektima PESCO-a (SL L 161, 26.6.2018., str. 37.).